
[bookmark: _Toc158119449]Objecte del contracte
El present contracte té per objecte la prestació del servei de neteja dels equipaments adscrits a l’empresa Estacionaments Urbans de Sant Adrià de Besòs, S.A. (EUSAB, en el successiu), així com en qualsevol altre espai que desenvolupi la seva activitat ordinària. 
En concret, les dependències actuals a data de contracte adscrites a EUSAB. incloses dins dels Servei de Neteja i objecte del present contracte són les següents:  
· Oficina: Cr/ Ricart 17, local 5, 08930Sant Adrià de Besòs.
· Aparcament :
· La Vila, plaça de la vila s/n, 08930 Sant Adrià de Besòs. 

La prestació del Servei de Neteja comprèn el conjunt de personal que cal per a dur a terme les tasques de neteja de tots els centres de treball que s’indiquen a la clàusula primera que requereixin d’aquest servei.

[bookmark: _Toc158119453]Neteja de tots els centres de treball i instal·lacions
Amb detall es recull les tasques i els horaris de desenvolupament en els Annexos II i III del present Plec de Prescripcions Tècniques Particulars.

[bookmark: _Toc19268103][bookmark: _Toc19268170][bookmark: _Toc158119454]Organització operativa del servei
En allò relatiu a l’organització del servei, l’adjudicatari ha de presentar el primer mes de cada any un pla concret de la càrrega de treball, horaris i planificació de les activitats, així com una relació dels mitjans (tant humans com materials) assignats, en format informàtic. 
No obstant això, EUSAB podrà proposar una variació del numero d’efectius a cobrir per part de l’adjudicatari del servei, en detriment si cal del pla concret presentat.
Qualsevol incidència que afecti el correcte desenvolupament de l’activitat objecte d’aquest contracte s’haurà de posar en coneixement a la Direcció d’EUSAB, S.A o del responsable del contracte. 
Qualsevol modificació del personal assignat es comunicarà immediatament al responsable del contracte. 
La direcció tècnica de l’empresa portarà a terme un control de presència dels recursos assignats i de realització de les activitats assignades.
L’empresa adjudicatària haurà de garantir la disponibilitat d’efectius necessaris per cobrir les tasques objecte d’aquesta adjudicació amb personal qualificat, durant el temps que duri la contractació.
L’empresa adjudicatària proveirà personal estable assignat a EUSAB per tal de garantir el correcte coneixement de les instal·lacions i dinàmica interna.
L’empresa adjudicatària disposarà d’efectius suficients per assumir els possibles encàrrecs de serveis extraordinaris i també per a cobrir qualsevol esdeveniment puntual o incident que es pugui generar. En aquest cas, i sota les directrius d’EUSAB es demanaran els serveis que corresponguin segons necessitats amb la suficient antelació i sempre dins dels marges del contracte.
L’empresa disposarà d’efectius suplents degudament formats per tal de substituir als que prestin el servei en cas de qualsevol absència. El termini màxim per a la presentació de la persona substituta serà de dues hores.
EUSAB es reserva el dret d’ampliar, reduir i modificar els horaris, dispositiu i número d’efectius assignats al servei, sempre dins dels marges legals establerts, però que en qualsevol cas no afectarà al preu unitari ofert per part de l’adjudicatari del servei.

[bookmark: _Toc19268104][bookmark: _Toc19268171][bookmark: _Toc158119455]Materials i productes
La neteja s’ha de fer amb escombres i motxos en els espais grans i sense entrebancs, i/o s’utilitzarà un tiràs en sec o humit. En tots els casos possibles s’utilitzaran mitjans mecànics, aspiradors de pols i aigua, i abrillantadors, entre d’altres.
Tots els materials necessaris per portar a terme les neteges de les dependències seran a càrrec de l’adjudicatari i estaran sempre en perfecte estat de conservació i pulcritud. Anirà a compte de l’adjudicatari la neteja del tiràs i de la resta de material. 

[bookmark: _Toc19268105][bookmark: _Toc19268172][bookmark: _Toc158119456]Procediment de neteja
El contractista haurà de presentar una descripció dels mètodes i tècniques de neteja, tenint en compte els diferents tipus de superfície (gres, terratzo, parquet, materials sintètics, etc.,) i zones d’estacionament de vehicles (aparcaments). També caldrà detallar els diferents productes i materials per tal de reduir o eliminar l’ús de productes químics. 
En el termini màxim d’1 mes des de l’inici del contracte, l’adjudicatari haurà de presentar el Pla de Neteja General, tenint en compte els diferents tipus de zones, detallant la freqüència, tipus de neteja, procediments emprats, productes i materials, maquinaria i franja horària de les diferents tasques, inclosa la neteja de vidres. 

L’adjudicatari, amb efectes a la data d’inici del contracte, es subrogarà en els contractes de treball del personal que figura a l’Annex II del PCAP, sigui quina sigui la modalitat contractual d’aquests treballadors (contractats per a una durada o per un servei determinat, fixos de plantilla, temporals, eventuals, interins, etc.). 
L’adjudicatari respectarà la modalitat de contracte, la categoria professional, la jornada, l’horari, l’antiguitat i l’import total de salaris, tan els que es deriven del Conveni col·lectiu de treball del sector de la neteja d’edificis i locals de Catalunya per als anys 2022 a 2025 (codi núm. 79002415012005), o els que el substitueixin un cop vençut, així com els d’extra conveni que cada treballador/a tingui reconeguts en liquidar la seva relació laboral amb el contractista sortint. 
El contractista també respectarà la resta de condicions addicionals pactades que els treballadors a subrogar tinguin formalment reconegudes en finalitzar l’anterior contracte. 
El personal adscrit a la prestació del servei treballarà per compte del contractista i haurà d’estar adequadament afiliat al règim general de la Seguretat Social. 
El contractista, en la seva condició d’empresari, serà l’únic responsable davant del personal adscrit al servei contractat del compliment de la legislació que regula les relacions laborals, la Seguretat Social i del conveni col·lectiu que correspongui. 
El contractista té l’obligació ineludible de pagar en el temps fixat al personal adscrit al contracte la retribució laboral total que correspongui. L’endarreriment en l’abonament de les retribucions salarials constituirà una infracció greu de l’adjudicatari. 
Les baixes, permisos i absències d’aquest personal, per qualsevol motiu o circumstància, s’han de cobrir amb personal suplent, a càrrec exclusiu del contractista, de manera que la prestació del servei no quedi perjudicada.
L’empresa s’ha d’assegurar que el servei es presta en la forma prevista durant les vacances del personal assignat. 
El personal de l’adjudicatari haurà de tenir sempre un tracte correcte amb els usuaris dels espais i dependències on presten el servei, essent el contractista el responsable que això es compleixi. 
És responsabilitat de l’empresa adjudicatària formar específicament les persones que prestin els serveis objecte d’aquest contracte, així com els efectius de reserva.
EUSAB es reserva el dret a sol·licitar el canvi de la persona destinada al servei, en cas de que aquesta no compleixi els criteris definits en el present plec. Aquest tipus de substitució s’haurà de realitzar per part de l’adjudicatari en un temps màxim de dues hores.

[bookmark: _Toc19268107][bookmark: _Toc19268174][bookmark: _Toc158119458]Prevenció de riscos laborals 
Les empreses licitadores o candidates declaren que han tingut en compte, a l’hora d’elaborar les ofertes, les obligacions derivades de les disposicions vigents en matèria de prevenció de riscos laborals i, en cas de resultar adjudicatària, estaran obligades a executar les mesures derivades de la llei 31/1995 de prevenció de riscos laborals i el seu desenvolupament normatiu en tot allò que li sigui d’aplicació. 
Les empreses licitadores o candidates podran acreditar-ho mitjançant declaració a afegir en el contingut de la declaració responsable que  figura a l’Annex I del PCAP indicant la següent informació:
· [bookmark: _Hlk20731470]La modalitat organitzativa adoptada en l’empresa acompanyada de la còpia d’acta de constitució del Servei de prevenció propi o mancomunat, contracte amb el Servei de Prevenció Aliè, darrer rebut de pagament, designació del treballador, assumpció per l’empresari, etcètera, en funció de la modalitat organitzativa. 
· Les dades de la persona de contacte per a prevenció de riscos laborals: nom, telèfon i correu electrònic, i certificats de formació en prevenció de riscos laborals. 
· No haver estat sancionada per infracció greu en matèria de seguretat i salut en el treball.

El personal de l’adjudicatari haurà d’anar degudament uniformat de manera que s’identifiqui adequadament quina és l’empresa contractista. 
L’estat dels uniformes serà sempre correcte i es mantindran nets, sense que es puguin portar altres indicacions, anagrames o símbols que no siguin els propis de l’adjudicatari. 
El personal destinat al servei haurà de presentar un aspecte correcte d’higiene personal.
L’adjudicatari serà responsable de la manca d’higiene, educació, uniformitat i descortesia envers el públic o al personal d’EUSAB, per part del seu personal. 
Aquest uniforme es complementarà amb els corresponents Equips de Protecció Individual –EPI (guants, calçat...)–, Equips de Protecció Col·lectius i tots els elements necessaris per la seva feina.

L’adjudicatari emetrà un informe mensual en el qual hi constarà el resultat del seguiment de les activitats, relació de les incidències que hi hagin hagut (assistència, horaris, resultat de la higiene, activitats i/o altres), així com les mesures adoptades per resoldre-les. 
La direcció tècnica de l’empresa efectuarà inspeccions puntuals i aleatòries i emetrà els corresponents informes, en els quals hi constarà la data i hora de la inspecció, les dependències revisades i el resultat de la valoració. 

Es consideraran productes de neteja extraordinària tots aquells productes destinats a neteges més específiques que, per les característiques que tenen, requereixen de procediments i productes més agressius. Aquest tipus de neteges tindran una freqüència de realització baixa tot i que, per les característiques excepcionals d’algunes zones, podran ser requerides a alguns centres de forma més habitual. 
Sempre que sigui possible i existeixin en el mercat, s’hauran de triar productes amb etiqueta ecològica per fer aquestes neteges extraordinàries, en el cas de no existir, sempre s’intentarà triar el producte menys nociu per les persones i pel medi ambient, dins de les diferents gammes de productes destinades a l’ús concret que se li vol donar. 
En qualsevol cas, tots els productes utilitzats hauran d’estar registrats en base al que està establert al REACH (Reglament CE 1907/2006) i hauran d’evitar-se tots aquells productes identificats com substàncies extremadament preocupants segons aquest reglament i, en la mesura de les possibilitats, també s’evitaran les substàncies classificades com potencialment preocupants. 
Es consideraran productes de neteja de fons o extraordinària aquells destinats a: 
· Neteges de terra d’aparcaments. 
· Tractaments de base (decapats, cristal·litzats, abrillantats, encerats, etc.) de qualsevol tipus de paviment: fusta, terratzo, sintètic, moqueta, etc. 
· Altres neteges específiques que puguin ser sol·licitades.
Serà responsabilitat de l’empresa adjudicatària l’emmagatzematge, la reposició i la conservació adequats dels materials que es guardin en els magatzems d’EUSAB, així com de la correcta gestió posterior dels residus que es generin. 

L’empresa adjudicatària aportarà tots els estris i mitjans materials necessaris per a l’execució del contracte. 
En quant a les baietes a emprar, aquestes hauran de ser de microfibra o similar.



Annexos al PCTP



[bookmark: _Toc158119464]Annex I: Detall de l’operativa de neteja de centres

ANNEX I

DETALL DE L'OPERATIVA DEL SERVEI DE NETEJA


Aparcament  de rotació

SERVEI ORDINARI (5 cops setmanals)
Escombrat i fregat de les escales de vianants i  voltants entrada places i passadís 
Neteja ascensor
Fregat i desinfecció deis WC (serveis, miralls i parets) 
Eliminació de pols a les baranes zona vianants 
Recollida de brosses i papers a l'interior
Neteja de la garita
Escombrat humit amb mopa de rampes i plantes 
Neteja de les taques d'oli de les places d'aparcaments.
Retirada de cartells externs a Eusab, que estiguin enganxats als vidres deis edicles 
Buidar les papereres de l'aparcament (en cas que hi hagi)
Neteja dels frontals dels caixers.


SERVEI ORDINARI / MENSUAL
Neteja de rajoles dels lavabos i dutxes
Neteja de reixes i desempolsar extintors
Neteja dels caixers, part superior.



SERVEI ORDINARI QUADRIMESTRAL
Neteja vidres edicles (inclòs perfils d'alumini, celosies i grafitis grans)
Neteja del desguàs.
Neteja rajoles escales peatonals.
Escombrat i fregat automàtic (amb maquina), del passadís central, places d'aparcament i rampes Neteja de portes automàtiques, entrada i sortida de vehicles




NETEJA MANTENIMENT OFICINES carrer Ricart 17, local 5 08930-Sant Adrià de Besòs

1 Hora de dilluns a divendres


-Escombrat i fregament de les superfícies

-Neteja rotatòria de portes, mampares, punts de llums, telèfons, ordenadors, fotocopiadores l demès elements


,-Buidat i neteja de papereres
-Neteja i desinfecció dels lavabos, sanitaris i rajoles

-Neteja de la pols en mobles
:-Neteja rotativa dels vidres interiors



2 Hores mensuals


-Neteja dels vidres exteriors i interiors

ANNEX II




	
	
	Temps de treball

	
	5 cops per
setmana
	Neteja
mensual
	Neteja
quadrimestral

	
	De dilluns a
divendres
	Vidres
	Neteja mecanitzada

	Oficina
	1h
	2h
	

	Aparcament La Vila
	2h
	4h
	10h



Sant Adrià de Besòs, 

